CELEX: 62012TN0406
Language: mt
Date: 2013-03-21 00:00:00
Title: Kawża T-406/12 P: Appell ippreżentat fil- 21 ta’ Marzu 2013 minn BG mis-sentenza mogħtija mit-Tribunal għas-Servizz Pubbliku fis- 17 ta’ Lulju 2012 fil-Kawża F-54/11, BG vs L-Ombudsman

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/44
            
         Appell ippreżentat fil-21 ta’ Marzu 2013 minn BG mis-sentenza mogħtija mit-Tribunal għas-Servizz Pubbliku fis-17 ta’ Lulju 2012 fil-Kawża F-54/11, BG vs L-Ombudsman
   (Kawża T-406/12 P)
   2013/C 156/82
   Lingwa tal-kawża: il-Franċiż
   
      Partijiet
   
   
      Appellanti: BG (Strasbourg, Franza) (rappreżentanti: L. Levi u A. Blot, avukati)
   
      Parti l-oħra fil-proċedura: L-Ombudsman Ewropew
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku tal-Unjoni Ewropea tas-17 ta’ Lulju 2012 fil-Kawża F-54/11;
            
         
               —
            
            
               konsegwentement, tagħti lir-rikorrenti l-benefiċċju tat-talbiet tagħha fl-ewwel istanza u, b’hekk
               
                           —
                        
                        
                           prinċipalment, ir-reintegrazzjoni tagħha, b’mod retroattiv għad-data meta daħlet fis-seħħ id-deċiżjoni ta’ revoka, fil-pożizzjoni tagħha bħala amministratur fil-grad A5 skala 2, u l-ħlas tad-drittijiet finanzjarji li huma dovuti lilha fuq dan il-perijodu kollu, flimkien mal-interessi moratorji bir-rata tal-BĊE miżjuda b’żewġ punti;
                        
                     
                           —
                        
                        
                           sussidjarjament, l-għoti tas-somma korrispondenti għar-remunerazzjoni li kienet tirċievi mid-data meta daħlet fis-seħħ ir-revoka tagħha f’Awwissu 2010 sax-xahar meta tikseb l-età tal-irtirar, f’Lulju 2040, u r-regolarizzazzjoni rispettiva tad-drittijiet għall-pensjoni tar-rikorrenti;
                        
                     
                           —
                        
                        
                           f’kull każ, l-għoti tas-somma ta’ Eur 65 000 għad-dannu morali subit;
                        
                     
                           —
                        
                        
                           tikkundanna lill-parti l-oħra fil-kawża għall-ispejjeż;
                        
                     
         
               —
            
            
               tikkundanna lill-appellat għall-ispejjeż kollha taż-żewġ istanzi.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka erba’ aggravji.
   
               (1)
            
            
               L-ewwel aggravju bbażat fuq żnaturament tal-proċess matul l-istħarriġ imwettaq mit-Tribunal għas-Servizz Pubbliku tal-osservanza tal-proċedura dixxiplinari u b’mod partikolari l-ksur tal-Artikolu 25 tal-Anness IX tar-Regolamenti tal-Persunal tal-Unjoni Ewropea, peress li t-Tribunal għas-Servizz Pubbliku interpreta b’mod żbaljat il-kunċett ta’ “proċeduri kriminali” (dwar il-punti 68 et seq tas-sentenza appellata).
            
         
               (2)
            
            
               It-tieni aggravju bbażat fuq ksur tal-istħarriġ tal-obbligu ta’ motivazzjoni u fuq żnaturament tal-proċess, peress li t-Tribunal għas-Servizz Pubbliku kkonkluda li l-Ombudsman ma kisirx l-obbligu ta’ motivazzjoni filwaqt li injora l-opinjoni tal-Bord Dixxiplinari (dwar il-punti 102 u 103 tas-sentenza appellata).
            
         
               (3)
            
            
               It-tielet aggravju bbażat fuq nuqqas ta’ stħarriġ tal-iżball manifest ta’ evalwazzjoni, fuq ksur tal-prinċipju ta’ proporzjonalità kif ukoll fuq żnaturament tal-proċess, peress li t-Tribunal għas-Servizz Pubbliku kkonkluda li l-Ombudsman ma kisirx il-prinċipju ta’ proporzjonalità meta impona fuq ir-rikorrenti l-iktar sanzjoni iebsa stabbilita fir-Regolamenti tal-Persunal (dwar il-punti 115 sa 130 tas-sentenza appellata).
            
         
               (4)
            
            
               Ir-raba’ aggravju bbażat fuq ksur tal-istħarriġ tal-osservanza tal-prinċipju ta’ ugwaljanza bejn irġiel u nisa u fuq ksur tal-obbligu ta’ motivazzjoni mit-Tribunal għas-Servizz Pubbliku, peress li t-Tribunal għas-Servizz Pubbliku ma eżaminax jekk l-istat tat-tqala tal-appellanti, li miegħu huwa marbut l-aġir tiegħu, wassalx jew kienx jikkostitwixxi diskriminazzjoni indiretta kontra l-appellanti (dwar il-punti 139 et seq tas-sentenza appellata).